LidanRubinov/Halacha-QA huggingface dataset:
שאלה: ברירת סומסום: איך בוררים סומסום? יש לי סומסום שיש בו חלק בצבע חום אך זה לא נראה מתולע, מה הדין?
תשובה: סומסום יש לבדוק - שהשקית תהיה נקיה ונראית חדשה. יש להתבונן לראות שאין גושי גרגירים הצמודים יחד על ידי קורי משי. יש להעביר את הסומסום במסננת סוכר, וכן לפזר מעט מעט על שולחן לבן ולהעביר ממקום למקום, ולראות שאין חרקים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: בדיקת פשתן מתולעים: איך בודקים פשתן מתולעים?
תשובה: גרעיני פשתן יש לבדוק - שהשקית תהיה נקיה ונראית חדשה. יש להתבונן לראות שאין גושי גרגירים הצמודים יחד על ידי קורי משי. יש להעביר את הפשתן במסננת סוכר, וכן לפזר מעט מעט על שולחן לבן ולהעביר ממקום למקום, ולראות שאין חרקים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לבוש חרדי כדי למנוע תקלה: האם ראוי לבחור ללכת עם חליפה, מכיוון שזה מונע ממנו לעשות דברים לא ראויים- מבושה. בזמן שבחור עם ג ינס וטישרט פחות יתבייש?
תשובה: אפשר גם ללכת עם ציציות בחוץ וכיפה שמכסה את הראש וזה מונע מלעשות בדרים שאינם ראויים ושתי עצות אלו שכתבתי מקורן בדברי חכמים. הגמרא מספרת על אדם היה זהיר במצות ציצית והיא הצילה אותו מעבירה. והגמא אומרת שכסוי ראש משרה יראת שמים ומציל מחטא. ואין צורך ללכת דווקא עם חליפה.
שאלה: הנבטת קטניות למאכל: האם בהנבטת קטניות למאכל (הקטניות מכונות נבטוטים, הפעולה נעשית כדי לשפר את ערכם התזונתי) מתחייבים להפריש תרומות ומעשרות?
תשובה: יש להפריש בלא ברכה, כיוון שמנביטים לשם אכילה, אבל אם גדל בצל ירוק מעט אין צורך להפריש תרומות ומעשרות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הפרדה בין ארץ למדינה: מה הרב אומר על חרדי שהוא לא משרת בצבא, ולא רואה את מדינת ישראל את התחלתא דגאולה וכד. אך אומר שהוא גר בארץ ישראל מפני מצוות ישוב הארץ. כלומר מפריד בין מדינת ישראל לארץ ישראל.
תשובה: עיקר ישוב ארץ ישראל הוא על ידי כלל ישראל כדברי הרמב"ן. ולכן את עיקר ישוב ארץ ישראל מקיימים על ידי השתתפת עם המדינה ושרות בצכא שעל ידו עם ישראל שומר על קיומו בארץ ישראל.
שאלה: נוסח רב סעדיה גאון בטיולים: ידוע שכשאדם נמצא בדרך הוא טרוד ואינו יכול להתפלל בכוונה (ואף שאחר שהגיע לישוב אסור לו להתפלל עד שתתישב דעתו) ולכן תקנו ח תפילה קצרה וכד. האם בטיולים ובמחנות קיץ כשהמדריכים והחניכים אינם יכולים להתפלל בכוונה משום טרדת הדרך, האם יהיה נכון להורות שיתפללו שמונה עשרה בנוסח קצר יותר, (כדוגמת נוסח רס"ג) שכן בטיולים אי אפשר לכוון כיאות. וככל שהנוסח יותר קצר, יש אפשרות גדולה יותר לכוון בפירוש המילות. האם מותר לעשות כך?
תשובה: בדורות שלנו בלאו הכי לא מצליחים לכוון, אז מנסים כמה שאפשר. ועוד שבטיול שכל היום עוסקים בחול, אפשר להקדיש עוד כמה דקות לתפילה ולא ראוי להורות לקצר בגלל כן.
שאלה: קריאת שירת הבריאה ללא כיסוי ראש: 1. האם מותר לי לקרוא את שירת הבריאה במשרד ללא כיסוי ראש? כמו כן תהילים, לימוד הלכות בלשון הרע, המנורה ותפילת רבנו תם? אני קוראת רק כשאין לי מה לעשות. 2. אם נדרתי נדר מסויים. האם התרת נדרים של יום לפני כיפור מבטל או שצריך היתר של שלושה דיינים? על הכל ויישר כח עבור התשובות באתר.
תשובה: 1. אם את אשה נשואה, את צריכה לכסות את ראשך בשעה שאת אומרת דברים שבקדושה כמו ברכות או לימוד תורה וכדו'. אך אם אם רווקה מעיקר הדין אינך צריכה לכסות את ראשך. 2. אם התכוונת לאותו נדר בשעת אמירת התרת נדרים של ערב יו"כ, מספיק בכך. אם לא, צריכה את להתיר נדר זה בפני עצמו.
שאלה: כתיבת סת"ם עם שיעורי תורה ברקע: האם סופר סת"ם יכול לשמוע שעורי תורה ברקע בזמן הכתיבה, כיוון שזה מעורר ומחכים? יש לציין ששמות ה מודגשים כך שזה מונע חשש לבילבול, ובנוסף הכתיבה היא מדוקדקת או ע"י שולחן אור או בשיטת הקיפולים.
תשובה: לא ראוי לכתוב סת"ם כשברקע מושמעים דברים אחרים, אפילו שיעורי תורה, כי אין להסיח את הדעת מהכתיבה עצמה. וכל שכן, כשכותבים שם ה' יתברך.
שאלה: שבירת כוס בחופה: האם יש משמעות לכך שבני לא שבר את הכוס בפעם הראשנה (החליק לו מהרגל), האם זה סימן רע לבאות? (הוא הצליח ב"ה בפעם השניה) יש כאלה שאומרים שזה מזל רע, או שאני לא צריכה להאמין לשטויות שאומרים?
תשובה: את לא צריכה להאמין לדברים אלו. עניין שבירת הכוס הוא לזכור את חורבן ירושלים. שוברים כלי כדי שהשמחה תיפגם קצת בגלל ההפסד של הכלי. אין חשיבות באיזו פעם שברו את הכוס. היו קהילות שנהו לשבור את הכוס על ידי זריקה על אבן ולא על ידי הרל.
שאלה: קריאת תהילים: קיבלתי את פרקים צו-קב לקריאה עבור רפואה שלימה למישהי. אחרי זמן מה קיבלתי גם פרקים צא-ק. עבור מישהי אחרת. שאלתי היא : האם אני צריכה לקרוא לרפו"ש את התהילים לכל אחת לחוד? והרי הם כמעט חופפים. או שאקרא הכל ואקדיש את הקריאה לשתי הנשים האמורות?
תשובה: ניתן לקרוא הכל ולהקדיש לשתי הנשים.
שאלה: גידול שיער לילד: בעלי מתנגד לגדל שיער לילד עד גיל 3. מה עליי לעשות בנדון, האם לשמוע בקולו?
תשובה: גידול שיער לילדים הינו מנהג שלא בכל קהילות ישראל נוהגים אותו. אם בעלך אינו נוהג אותו אין עניין ליצור מתח סביב התספורת. כדאי שתגיעו להסכמה ביניכם האם לשמור על המנהג הזה או שלא.
שאלה: בית כנסת בתוך בית פרטי: אצלינו בשכונה יש בית הכנסת מרכזי ספרדי. אחד מהתפללים החליט לקיים מניין בשבתות אצלו בבית בנוסח העדה התוניסאית. כמו כן, הוא נמצא בשנת אבל על אימו. 1. האם אני, ממוצא תוניסאי, יכול להשתתף במניין בבית שלו או שעדיף להתפלל בבית הכנסת המרכזי? 2. האם מותר להחזיק ארון קודש נעול עם ספר תורה בסלון ביתו?
תשובה: ברוב עם הדרת מלך ופרישה מן הציבור אינה ראויה. ועוד, לביכנ"ס יש קדושה ואילו לבית פרטי -אין. גם אבל ראוי שיעדיף תפילה בביהכנ"ס, הדבר יזכה יותר את הנשמה בשמים. ובאשר להבדלים בין העדות, על הרוב להתחשב בעדות השונות כדי למנוע עילה לפרישה מן הציבור.
שאלה: ברכת המזון וסוכות: הרב! האם אחרי כל דבר שאני אוכלת כמו ספגטי קורנפלקס וכו אני צריכה לברך בירכת המזון? ואיזה מנהגים יש בחג הסוכות?
תשובה: אם אכלת שיעור של כזית (לאשכנזים - נפח של קופסת גפרורים. למי שנוהג לפי משקל - כ-27 גרם) את צריכה לברך ברכה אחרונה. על ספגטי "על המחיה. ועל קורנפלקס "בורא נפשות". ברכת המזון מברכים רק אחרי אכילת לחם בשיעור זה. בסוכות יש לאכול את הארוחה בסוכה. גברים חייבים ליטול לולב ואילו נשים תלוי במנהג (האשכנזים נוטלות והספרדיות חלקן). בהושענה רבה יש סדר תפילה ארוך עם חבטת ערבות.
שאלה: לימוד קצות החושן: אני לומד בישיבה תיכונית ולומד מסכתות בגמרא גם מחוץ למסגרת הישיבה. כשאתחיל ללמוד בעז"ה בבא בתרא רציתי ללמוד איתה את הקצות מההתחלה. האם זה עדיף ללמוד את הקצות מההתחלה במסכת למרות שלא למדתי את המסכת אף פעם, והאם אפשר לגשת לקצות בלי ללמוד מפרשים שקדמו לו (כמו: רא"ש, נימוקי יוסף, רשב"א, ריטב"א וכו)?
תשובה: אני חשוב שצריך ללמוד לפי הסדר. זה כמו לאכול את הליפתן לפני עיקר הארוחה. קודם צריך ללמוד את הגמרא, אחרי זה את התוספות, ומי שבר הכי ללמוד עוד ראשונים יעיין בעוד מפרשים ואחרי כן אפשר ללמוד הקצות אבל תיכף ללמוד את הקצות זו קפיצה, ואני לא חושב שנכון לעשות את זה.
שאלה: עבודה במפעל בחול המועד: אני עובדת במפעל לייצור מאכלים קפואים. המפעל עובד בחול המועד. רציתי לדעת, האם אני צריכה לעבוד או לא?
תשובה: יש לקחת חופש בחול המועד אלא אם כן בעה"ב מתנגד ועלול לפטרך.
שאלה: לימוד תורה וזכירתה: א. פעם היה לי חשק גדול למוד תורה. היום, לאחר שנכנסתי לישיבה הגבוהה, כבר לא כזה כיף לי, מה לעשות? ב. מה חשיבות הזכירה של הלימוד, זה בסיסי או שזה "מותרות"?
תשובה: א. זו שאלה כבדת משקל, והיא כמו לשאול איך מתמודדים עם היצר הרע. ברור שקודם כל צריך להכיר את גודל חשיבות הלימוד. אני ממליץ ללמוד קודם את הלכות תלמוד תורה לרמב"ם. יש ספר שיצא לאחרונה שנקרא "קול יעקב" של הרב יעקב פרץ, שמדבר על הדרכים וההכנות כדי שיוכל אדם לסגל לעצמו אהבת תורה, שעליה אנו מתפללים כל בוקר בברכות התורה "והערב נא ה' אלוקינו את דברי תורתך בפינו". באופן טבעי האדם לא נהנה מלימוד תורה, כי היא לא מהעולם שלנו ואנו נמצאים בעולם הזה, ולכן צריך האדם לעורר את גודל החשיבות והחשק והרצון, כי מי שיכיר את גודל החשיבות ימשך אחרי זה כמו מגנט שמושך ברזל. הייתי ממליץ (אם אתה בר הכי, אולי בגיל קצת יותר מבוגר) ללמוד בשער הרביעי של נפש החיים של רבי חיים מוולוז'ין שמדבר על גודל החשיבות של לימוד תורה, וזה יכול לעורר את החשק והרצון ללמוד תורה, ואז תרגיש את הנועם והמתיקות שיש בלימוד התורה. בקיצור: צריך לעורר את הרצון. ב. זה בסיסי. כמו שכתוב בפרקי אבות שיש קפידא מן השמים על מי ששוכח את לימודו מתוך רשלנות שנאמר "ופן תשכח את הדברים". אדם צריך לזכור את מה כל שלומד. לפי שיטת הרב בעל התניא בהלכות תלמוד תורה אין לעבור למסכת אחרת לפני שיודע את המסכת שלמד מראשיתה ועד סופה. הציבור בדרך כלל לא קיבל את ההדרכה הזאת, אבל יש דעה כזאת. אדם צריך להקפיד שמה שלומד ישאר במודעותו, וזה חלק ממצוות לימוד תורה - לדעת אותה ולזכור אותה. הרב בעל התניא כותב שם שבדרך הטבע אדם יכול לשלוט בכל הידע הנגלה של התורה, בפנימיות ובעיון אין לדבר סוף. אבל גופי הדברים, שאדם ידע מה כתוב בגמרא ומה כתוב ברמב"ם ובשו"ע, אדם יכול להקיף. כמובן שעל ידי השקעה ועמל במשך שנים. אבל אין דבר כזה שאדם ילמד ויאמר שיודע את הכל מאחר ובעיון, ואין צריך לומר שבחכמה פנימית, אין לדבר סוף. לימוד התורה הוא חוב שאדם לא נפטר ממנו עד יום מותו. אשריך שאתה נמצא בעולמה של תורה וחבל לבזבז את הזמן וצריך לדעת להעריך זאת, ושתלמד ותעלה בעולמה של תורה!
שאלה: לישון במיטה של אחי: כאשר חברה שלי באה לישון אצלי. האם מותר לה לישון במיטה של אחי כאשר הוא לא בבית?
תשובה: אין בכך איסור רק טוב שלא תדע שהמיטה הזו שייכת לאחיך, ואם היא יודעת טוב שאת תשני במיטה של אחיך והיא תישן במיטה שלך.
שאלה: לימוד משנה לבחור בישיבה תיכונית: אני בחור בישיבה תיכונית (ישל"צ), לומד גמרא בבוקר ובערב. רציתי לשאול לגבי לימוד משנה. א. מה החשיבות של המשנה באופן כללי? ב. באיזה אופן אני אמור ללמוד, האם ללמוד כולל הלימודים מהפסוקים, האוקימתות וכו (לדוג עם ברטנורא), לימוד כזה לוקח יותר זמן (אני משתדל ללמוד ע"מ לזכור טוב) או שמספיק להבין את פשט המשנה - הדין שבאה ללמד, הטעם וזהו?
תשובה: טוב ללמוד עם ברטנורה, כך מבינים יותר טוב את הפשט וגם זוכרים יותר.
שאלה: פרוסת לחם מטוגן: מה דינה של פרוסת לחם שנחציתה לשניים(ואז אין בה כזית). נטבלה בביצה ונטגנה בשמן. -האם מברכים עליה המוציא או מזונות? -האם צריך להחשיב במשקל הלחם גם את הטיבול בביצה? -האם יש חילוק בין הספרדים לאשכנזים, אם כן, מהו?
תשובה: המטגן לחם שאין בו כזית מברך עליו בורא מיני מזונות ואחריו מעין שלש, והכזית צריך להיות מהלחם עצמו ולא עם הביצה שעליו, ואין הבדל בין אשכנזים לספרדים בדין זה.
שאלה: לסדר את הבית בחול המועד: אני ואשתי לא מזמן נכנסנו לדירה חדשה. הדירה לא מסודרת ואנחנו מתקשים לעמוד בלחץ הזמן שהמציאות מקציבה לנו (עקב התחלת לימודים אקדמאים). חול המועד זהו זמן פנוי שבו מתאפשר לנו לארגן את הבית. האם יש לנו מקום להקל בעניין?
תשובה: סידור הבית מותר אולם לא הרכבת רהיטים ולא הזזת רהיטים כבדים.
שאלה: קרונפלקס חיטה מלאה: קרונפלקס מחיטה מלאה הכולל בננה מיובשת וצימוקים בשיעור שווה פחות או יותר. אני מברך על כל אחד מהפרטים ברכה בנפרד, כך שיש מזונות, עץ ואדמה. האם נכון לנהוג ככה? וזאת, עוד לפני שאני מוסיף את החלב.
תשובה: יש לבודד כל מאכל ולברך עליו ברכתו הראויה לו. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: פיצוי על רכישת תוכנה: לא מזמן רכשתי תוכנה שתפקידה לערוך סרטי וידיאו (עלותה כ-130 ). התוכנה הובאה במיוחד מחו"ל כיוון שאינה זמינה בישראל. לאחר שהתקנתי את התוכנה מסתבר שהתוכנה אינה פועלת כראוי, יש בה מספר באגים נוראיים שמפריעים ואף מונעים שימושים נחוצים שהיה לך בתוכנה, כמו כן, אין אפשרות לתקן באגים אלה. שאלתי היא, במידה ויצא גירסה חדשה לתוכנה, שבה הבאגים תוקנו אך לצערי גם הוספו פונקציות חדשות לתוכנה. האם אני יכול להוריד ולהתקין תוכנה זאת כפיצוי על נזק הכסף שנתתי ולא קיבלתי את המבוקש כראוי? חשוב לציין שעלות התוכנה לא השתנתה אע"פ שזאת גירסא חדשה יותר. וכמו כן, אין באפשרותי לפנות לחברה בחו"ל, זה בלתי אפשרי להשיג מהם פיצוי באופן שהתוכנה עברה "הרבה ידיים" עד שהגיע (למרות שאף אחד לא פתח את התוכנה מעולם). אני מצטער על האריכות, אך אני מאוד כועס עם הרבה תלונות ואין לי לאן להפנות אותם. חשבתי שתוכל להציע לי עזרה בשאלה ששאלתי בעניין ההורדה. אני מאוד הודה לך אם תחזיר לי תשובה,
תשובה: אתה יכול להוריד ולהתקין את התוכנה החדשה בתנאים הבאים: א- ברור לך שהתוכנה שקיבלת לא תקינה. (אולי אם אדם מקצועי היה מתקין אותה היא היתה עובדת? אולי לא התקנת אותה כראוי?) ב- אין שום אפשרות לפנות למוכר שמכר לך את התוכנה ולדרוש את כספך או תוכנה חדשה. (אינך יכול לפנות למי ששילמת לו את הכסף? תמוה! ) ג- התוכנה שאתה מוריד היא בשווי זהה לתוכנה עליה שילמת. הרב מיכאל יומטוביאן
שאלה: אסטמה ביוה"כ, ארמית לעברית ולוי שלא במניין: 1. האם חולה יכול להשתמש במשאף ביוכ"פ? והחומר ששואפים עושה פצעים בפה, האם מותר אח"כ (ביוה"כ) לשטוף את הפה? 2. האם מותר לומר את התרגום של הסליחות במקום את הסליחות (וכן יקום פורקן)? 3. לוי שיושב בבית-כנסת ולומד ולא משתתף במניין, האם מותר לו לעלות לתורה אם חסר לוי?
תשובה: 1. השימוש במשאף מותר. שטיפת הפה אסורה אך אם נגרמים פצעים יש למצוא פתרון אחר ולא שטיפה. התקשר אלי טלפונית. 2. ניתן לומר את התפילות בשפה מובנת יותר אולם אדם משכיל לומד להכיר את השפה הארמית שהשפעתה על העברית כולל זו של ימינו עצומה (כגון: נדל"ן, אבא, אמא, סבא וסבתא ועוד ועוד) ומתרגל להתפלל בה. הוא הדין לשפת הפיוטים, היא קשה אך כנ"ל. 3. כן.
שאלה: אכילה מחוץ לסוכה בעבודה: במקום עבודתי אין סוכה. האם יהיה מותר לי לאכול בו לחם בחול המועד סוכות?
תשובה: לא. אכול אורז וקטניות, בשר ודגים, ירקות ופרות אך לא מיני מאפה.
שאלה: ניענוע הלולב והלכות תפילה: 1. איך צריכים לנענע את הלולב? אם אפשר, נא לציין מקור. 2. האם מותר לי לסדר את המיטה שלי לפני שאני הולך לתפילה? 3. באילו ברכות ק"ש של החזן מותר לי לענות אמן?
תשובה: 1. דרך הנענועים של הלולב מפורטים בשולחן ערוך או"ח סי' תרנ"א סע' ט'. 2. מותר. 3. בבוקר יוצר אור. אהבה רבה וגאל ישראל נכון לסיים יחד עם הש"ץ ולא לענות אמן. בערבית ניתן לענות על כולם למעט אוהב עמו ישראל שנכון יותר לסיים עם הש"ץ.
שאלה: שינוי מקום בזמן אכילה בסוכה: מה הדין אם אוכלים מזונות פירות שתייה בסוכה, ובאמצע נכנסים הביתה (להביא ספר, למשל, או להתפנות) - האם זה נחשב שינוי מקום, והאם צריך לברך ברכה ראשונה מחדש כשחוזרים לסוכה?
תשובה: יציאה ע"מ לחזור מיד אינה הסח הדעת
שאלה: שירי שבת במועדים החלים בשבת: 1) האם בליל ראש השנה החל בשבת אשכנזים שרים לפני הקידוש עליכם, ריבון כל העולמים ואשת חיל? 2) מה לגבי ליל סוכות? 3) מהו הזמן המדוייק בליל שבת בו נוהגים לברך את הילדים בברכת הבנים?
תשובה: כל מה ששייך לענייני שבת לא נדחה, ולכן שרים את זמירות השבת כרגיל, ומברכים את הילדים כמו בכל שבת, לפני הקידוש והסעודה.
שאלה: לקיחת נייר טואלט יתר על המידה: האם מותר "לאגור" ולקחת נייר טואלט משירותים במוסד ציבורי (כמקום עבודה, מקום לימודים) בשביל חשש שמא אצטרך את הנייר במשך היום, או שיש בזה משום גזל? כלומר, האם מותר לקחת רק מה שצריכים לצורך הנוכחי כעת, או אפשר גם לקחת טישיו למשך כל היום, שאדם ישתמש עם זה גם בביתו וכו?
תשובה: כפי הנראה, הרשות לשימוש בנייר היא למקום בו הוא נמצא ולא לאגור אותו לשימוש במקומות אחרים אא"כ הבעלים מסכימים לשימוש כזה. הרב מיכאל יומטוביאן
שאלה: החלפת זגוגיות בשבת: ישנם משקפי שמש חדשות אשר יש להם שני סטים של זגוגיות שמחליפים מדי פעם עפ"י כמות השמש והאור שיש. האם מותר בשבת להחליף את הזגוגיות? ברצוני לציין שאין שום ברגים בחיבורם אלא רק צריך ללחוץ מעט כלפי מעלה וכך הוא שימושם ולכך נוצרו.
תשובה: לכאורה אם אין בעיה של מהדק והכל בקלות - מותר.
שאלה: חימום חלב-אם עבור תינוק בשבת : ברשותנו יש מיחם חשמלי. 1) כיצד ניתן לחמם בקבוק עם חלב-אם שאוב עבור תינוק? האם יש הבדל בין שבת לחג? 2) אם לוקחים בקבוק מהמקפיא, האם מותר כדי שיתחמם יותר מהר - לנער את הבקבוק חזק כך שהחלב המוקפא במצב "קרח" ייהפך לנוזלי?
תשובה: בחג אין בעיה ואפשר לחמם איך שאתם רוצים. בשבת - לשים מים בתוך כלי או נטלה ולשים את הבקבוק בפנים.
שאלה: ספרות כלבים: רוצה לשאול אם מותר לי לעבוד כספרית כלבים? כל הענין של לגעת או לא לגעת בבעלי חיים בגלל טומאה, מאוד לוטה בערפל ומחולק מזרם לזרם. במידה והצעת העבודה הזו תהיה רלוונטית, האם על פי ההלכה אין שום חשש שאתעסק בכך?
תשובה: מצד הדין אין שום איסור לגעת בבעלי חיים טמאים. נכון הוא כי ישנם חסידים ואנשי מעשה שמרחיקים את עצמם מהתעסקות מבעלי חיים טמאים, אולם על פי דין אין בדבר איסור.
שאלה: ברכת המזון בסוכות: האם צריך לומר את התוספות בברכת המזון של סוכות גם אם אין סוכה ואוכלים בבית?
תשובה: אני מבין שהכוונה לנשים, או אם יורד גשם. התשובה היא שכן, לכאורה נראה שצריך לומר גם "הרחמן הוא יקים לנו את סוכת דוד הנופלת" למרות שאינו בסוכה כיון שזה נוסח תפילה קבוע. כמו שמי שאוכל בטיול מחוץ לבית אומר "על שולחן זה שאכלנו עליו", כי לא מתכוונים לשולחן הספציפי אלא זהו נוסח שתיקנו ח באופן כללי, כי באופן נורמלי אוכלים על שולחן.
שאלה: פתרון בעיית ריבית: לאחרונה נאלצתי לשלם לחברת החשמל ריבית על איחור בת אמרו לי שזה אסור מדאורייתא כי זה ריבית. רציתי לשאול את כב הרב איך אפשר לפתור את הבעיה הזאת? בכלל יש לי בעיה עם התמודדות עם איסור ריבית. הרי כל החיים זה ריבית אחת גדולה, נגיד לקנות מוצר בתשלומים שהמחיר יותר גבוה מהמחיר הרגיל זה ריבית ועוד הרבה דברים, אז מה עושים? איך מתמודדים עם האיסור הזה?
תשובה: ביחס לחברת החשמל: זו לא ריבית דאורייתא. ריבית דאורייתא זה רק בהלוואה שקצצו בזמן ההלוואה, כגון: שבזמן ההלוואה אמר לו: "אני אלווה לך 1000 ש"ח, ואתה תחזיר לי 1200 ש"ח". פה הת לא נקצץ ולא התחייבת עליו מראש. אלא שזאת ריבית דרבנן. אבל חברה ממשלתית אין בה איסור ריבית, כך פסק הרב פרנק, כי אין "מלווה" אלא ציבור שמלווה, ולכן לו יצוייר שבנק ישראל היה מלווה לאנשים פרטיים היה מותר ללוות ממנו בריבית. אבל ודאי שעדיף להשתדל לשלם בזמן ולהמנע מדברים אלו. רשום לעצמך על איזה לוח בבית: "עד יום פלוני עלי לשלם חשבון פלוני, וכו' ". אם אתה חושש לאיסורים, עליך להמנע מלהגיע אליהם. בעסקאות שבהם כותבים שמי שישלם במזומן ישלם 1000 ובתשלומים או באשראי 1200 - זה ריבית דרבנן, כי אין פה הלואה אלא מקח. לכן לכתחילה יש לשלם בפעם אחת ועדיף לקחת גמ"ח כדי להמנע מזה.
שאלה: שם ושידוכין: אחד הבנות שלנו קוראים לה מירב, בלא הולך בשידוכים אמרו שהשם שלה לא טוב. האם זה נכון, ואם כן, מה הרב מיעץ לנו? הילדה בת 22 וכבר לפני שנתיים בשידוכים.
תשובה: השם מרב הוא דווקא יפה (מרב הייתה בתו הבכורה של שאולה מלך) ואין קשר בין השם שלה לבין הצלחתה למצוא בן זוג. כמובן, שאין הקב"ה מביא יסורים על האדם בגלל שמו ולא מונע ממנו טובה בגלל שם שאחרים נתנו לו. בע"ה יהיה בהצלחה.
שאלה: עבודה בחול המועד ללא מאמץ: אני בת 16 והזדמנה לי עבודה לחול המועד אשר אינה דורשת מאמץ או כתיבה, האם יהיה מותר לי לעבוד? אציין כי אני זקוקה מאוד לכסף.
תשובה: לא המאמץ קובע אלא סוג העבודה. עכ"פ, אם אין לך פרנסה אחרת והורייך אינם יכולים לפרנסך כראוי ואת זקוקה מאוד לכסף, מותר לך לעבוד.
שאלה: עירוב חצרות בין בית הכנסת והסוכה: בעירנו אין עירוב חצרות, בנינו סוכה בסמוך לבית הכנסת ואנו רוצים לקדש בסוכה בשבת, אם מזג האוויר יאפשר זאת, האם צריך לבנות עירוב?
תשובה: ללא עירוב חצירות לא ניתן לטלטל בשבת דברים לתוך הסוכה אלא אם כן היא בחצר בית הכנסת המוקפת גדר ואין עוד אנשים הגרים בחצר. צריך לבנות היקף של גדר או צורת הפתח בין המקום בו נמצאים האוכל והכלים לבין הסוכה. כמו כן, יש לעשות עירוב חצירות עם לחם בערב שבת, אם כל אחד אוכל את האוכל שלו. אם האוכל משותף לכולם, כגון: קידוש של בית הכנסת, אין צורך לעשות עירוב על לחם שהרי האוכל מאחד את כולם. יש להקפיד שלא יהיו גויים בהיקף העירוב.
שאלה: סוכה מפרגולה: בניתי פרגולה לשם מצוות סוכה, קודם כל הדפנות ואח"כ הגג. גג כל 2ס"מ רווח אויר לייסט רוחב 4 ס"מ. האם מספיק להניח סכך על הגג הנ"ל ומעליו קרשים לחיזוק, ללא צורך בפרוק חלק מלייסטים, האם סוכה כזאת כשרה?
תשובה: א. לא ציינת אם הלייסטים מחוזקים ע"י מסמרים ובלעדיהם לא היו יכולים להחזיק מעמד. כי אם כן, יש כאן שאלה של דבר המעמיד. ב. לדבריך צילתה של הסוכה מרובה מחמתה, א"כ, לשם מה יש צורך להוסיף סכך? ג. כוונתך כנראה לפתור את הבעיה של סוכה ישנה אך אם היא מסוככת כהלכה לכאורה הסכך הנוסף לא מחדש בה דבר ויש צורך לפרק לפחות טפח על טפח מהפרגולה.
שאלה: אסרו חג: האם מותר לעלות לבית העלמין ולקיים אזכרה באיסרו חג?
תשובה: מותר.
שאלה: בר מצווה לתינוק שנשבה: האם תינוק שנשבה מותר לו לעשות בר מצווה אחרי גיל 13?
תשובה: בר מצוה זה ביטוי לילד שהגיע לגיל 13 ולכן לא שייך לעשות "בר מצווה" לאחר גיל זה. אבל מי שלא עלה לתורה בגיל 13 יכול לעשות מסיבה לכבוד העליה לתורה שלו אף שהוא מבוגר יותר. ואף יש אנשים שחגגו כמו "בר מצווה" בגיל 80 ומעלה עם כל נכדיהם ובני משפחתם מאחר ולא זכו לעשות מסיבה כשהיו בני 13 בגלל השואה.
שאלה: לימוד תורה בשבת מוקדמת: אם אומרים שבשבת כל שעת לימוד תורה היא פי 1000 אז אם משהו קיבל שבת 45 דקות לפני והוא לומד חצי שעה-כל החצי שעה היא פי 1000??
תשובה: ודאי. קבלת שבת מוקדמת יוצרת חלות של שבת כלפיך לכל דבר ועניין. הרב עזרא כהן
שאלה: החזר הלוואה לצורך רע: אם לוויתי כסף מחבר בשביל לעשות משהו רע (סתם דוגמא-לפגוע במשהו) וחזרתי בתשובה אחרי זה-אני צריך להחזיר לו? הכוונה התחלתי לשמור מצוות ותוך כדי גם בלי קשר הבנתי שזה לא טוב מה שעשיתי.
תשובה: ודאי. מדוע להוסיף חטא על פשע? אם לקחת הלוואה עליך להחזיר אותה, ולא משנה לאיזה צורך השתמשת בה. מן הראוי, כמובן, לשוב בתשובה על המעשה הרע הספציפי שעשית. הרב עזרא כהן
שאלה: פלישת עצים לחצר השכן: האם לקיחת ענפי דקל ללא רשות, שפלשו לחצרי מהעץ של השכן, מהווים לגביי גזל גמור?
תשובה: ענפי דקל למרות שפולשים לחצרך הם שייכים לבעל העץ, ואין לקחתם ללא רשות. לכן, לא טוב עשית שלקחת אותם ללא רשות וזה גזל, וכל שכן בבואך לקיים מצוה יש להיזהר שבעתיים שלא תהיה בבחינת מצוה הבאה בעבירה. ההלכה הבסיסית היא שאם ניתן להחזיר את הגזילה צריך להשיבה בעינה, אבל כדי להקל על הבאים לעשות תשובה על הגזל שבידם, תיקנו ח תקנה הנקראת "תקנת השבין". התקנה של ח היא למי שכבר השתמש בגזילה ותיקנו שאינו צריך להשיב את מה שגזל ובעצם ח היקנו לו את גוף העצים, ולכן עליו להשיב רק את דמי הגזילה. במקרה שלנו שאתה בא לעשות תשובה קיימת מצות סוכה משום שח היקנו לך את העצים, אך עדיין עליך לספר לבעל העץ על מה שעשית ואם ידרוש ת עליך לשלם לו את דמי העצים, ובכך לצאת ידי חובת ההשבה. חג שמח, הרב ניר אביב
שאלה: ארבעת המינים האם חובה?: בניתי סוכה כשרה אך אין באמצעותי לרכוש את ארבעת המינים. האם סוכה שאין בה את ארבעת המינים, ולא בירכו בה על ארבעת המינים היא סוכה כשרה? בנוסף, האם יש טעם בבניית הסוכה אם אין בה את ארבעת המינים?
תשובה: אלו שתי מצוות שלא תלויות אחת בשניה. יש מצווה לגור בסוכה בכל משך חג הסוכות, לישון שם ולאכול את הארוחות שם. יש מצווה נוספת בחג הסוכות והיא ליטול ארבעת המינים. את ארבעת המינים נוטלים בעיקר בתפילת שחרית אולם יש המברכים עליהם בסוכה. הסוכה כשרה גם אם אין בה ארבעת המינים או שלא ברכו עליהם. אם אין לך אפשרות לקנות ארבעת המינים, תבקש מאחד המתפללים בבית הכנסת (או מאחד השכנים שלך) שישאיל לך את ארבעת המינים ותיטול אותם.
שאלה: קשירת מנשא תינוק בשבת: יש לנו תינוקת בת 11 חודשים שמסרבת בכל תוקף לשבת בעגלה, לרוב אני נושאת אותה במנשא אשר מצריך 3 קשרים כפולים (פעמיים קשר בסיסי). הוזמנו לארוחת שבת אצל חברים במרחק 25 דקות הליכה מביתנו, מכיוון שהילדה כבר שוקלת 10.5 קילוגרמים מאוד קשה לשאת אותה על הידיים את כל הדרך וחזרה, ובעגלה היא פשוט לא מוכנה לשבת (בכי נוראי). האם מותר לשאת אותה במנשא? אני מציינת כי למען הבטיחות כל קשר צריך להיקשר פעמיים ולהיות חזק.
תשובה: לקשור את המנשא בקשר כפול בשבת אסור. אם אפשר, יש להסתפק בקשר עניבה רגיל או לקשור מערב שבת ורק לשים את המנשא על הגוף בשבת ללא קשירה או חיזוק הקשר. אם לא ניתן, אין ברירה או לשכנע אותה לשבת בעגלה או לקחת אותה בידיים.
שאלה: פשיטדת תפוחי אדמה: מהי ברכתה? האם אדם יוצא בה כדי חיוב סעודה לאחר ששבע?
תשובה: בדרך כלל, הברכה היא "בורא פרי האדמה" מאחר והקמח שיש בה הוא אינו לטעם אלא רק לדבק את החומרים. הברכה אחרונה על הפשטידה, לאחר אכילת כזית ממנה, היא "בורא נפשות" למה הכוונה "חיוב סעודה"? במקרים שחייבים בסעודה, כגון: שבת וחגים, יש לעשות את הסעודה על לחם או חלה.
שאלה: שמירת נגיעה בין אחים: האם אני יכולה לשמור נגיעה מאחים?
תשובה: על פי הדין - נגיעה בין אחים מבוגרים מותרת אם נעשית בדרך אקראית. נגיעה של חיבה, כגון: חיבוק ונישוק, אסור. אם את מרגישה שיש לך צורך להחמיר יותר, אני ממליץ להתייעץ עם אימך על כך.
שאלה: מחילה של גוי: הרמב"ם אומר שאדם המבקש מחילה חייב לבקש 3 פעמים לפחות עד שחברו יתרצה. אם חברו אינו מתרצה גם אז, הוא החוטא. ולכן אסור להיות אכזרי ולא למחול שאין זו דרכם של ישראל להבדיל מהגויים. האם על כל פנים דין זה שייך גם בגוי? כלומר, יהודי שפגע בגוי ומבקש סליחה 3 פעמים והגוי או שלא נתרצה או שנתרצה אך עדייין יש לו רושם בלב מהאירוע, האם אז צריך לעזוב אותו והוא החוטא או שהלכה זו שייכת רק בבן ברית, קרי יהודי?
תשובה: דומני שיהיה אותו דין גם בגוי, כי זה גדר שח גדרו כמה אדם חייב להשתדל כדי לרצות, כי הרי גם לפגום בגוי חף מפשע אסור. אני חושב שהוא הדין גם בגוי אבל אינני יכול לאמר במאה אחוז.
שאלה: זמן פרשת הקטורת וסדר הקורבנות: האם מותר להגיד את פרשת הקטורת וסדר הקורבנות אחרי השקיעה ולאחר חצות?
תשובה: פרשת הקרבנות קוראים רק ביום ולא בלילה, אך פיטום הקטורת אפשר לקרוא גם בלילה.
שאלה: תפילות - רק בקברי צדיקים?: בביקור בקבר רבי יונתן בן עוזיאל בעמוקה קיבלתי לידיי איגרת ובה תפילות שונות לבריאות (מהחיד"א), להיפקד בבנים (מהרמב"ן), לפרנסה ועוד. האם אני יכול להתפלל תפילות אלו גם אם אינני נמצא בקבר הצדיק? האם ניתן להתפלל תפילות אלו כל אימת שארצה? מודה על התשובה! חג שמח ושבוע טוב לכל עם ישראל!
תשובה: אפשר לומר בכל זמן ובכל מקום (למעט מקומות שאי אפשר להתפלל בהם, כמו מקום עם ריח רע וכו'). חג שמח הרב יעקב כהן.
שאלה: כתיבת חדושי תורה בחול המועד: האם מותר ללקט מספרים חידושי תורה ולהקלידם במחשב בחול המועד?
תשובה: כתיבה על המחשב ללא הדפסה מותרת בחול המועד.
שאלה: נורות מתחלפות בסוכה : ישנם נורות צבעוניות מתחלפות שנתלים כקישוט לסוכה. שמעתי שמועה שאסור להשתמש בהם מכיוון שהם מיוצרות ע"י נוצרים לשימוש בחגיהם. א. האם זה נכון? ב. אם מיצרים את זה באופן פרטי, האם זה גם אסור?
תשובה: מה שמיוצר לשימוש לחגים של עבודה זרה אין להשתמש לסוכה. ואפילו אם לא יוצר לכך אך ידוע שכך רגילים להשתמש לעבודה זרה יש להמנע מלהשתמש למצוה. אם נורות מתחלפות הם מיוחדות לע"ז דינם כאמור. אך את המציאות צריך לברר.
שאלה: כיור לנטילה עם ברכת נטילת ידיים: בבית הכנסת שבשכונה הותקן כיור לנטילה שמסביב לכיור (בהקף הפנימי) כתוב את ברכת הנטילה. האם הדבר לא מהווה כבזיון לשם ד התברך? אלו המילים: "ברוך אתה יי אלהינו מלך העולם אשר קידשנו במצותיו וצונו על נטילת ידים"
תשובה: אכן אם הברכה כתובה במקום שהמים נשפכים וגם מים שאינם נקיים ולא ראוי הדבר.
שאלה: זמן שמחתנו: ידועה לי מצוות השמחה השמחה בחג הסוכות אך אינני מבינה מדוע בסוכות במיוחד יש את המצווה הזו מדוע אין דגש עליה גם בשאר החגים? מדוע אני מברכים בפסח על זמן חירותינו, בשבועות על זמן מתן תורתינו, ורק בסוכות זמן שמחתינו. מה מיוחד דווקא בסוכות?
תשובה: בפסח יצאנו לחרות הוא זמן חרותינו. בשבועות קבלנו את התורה זמן מתן תורתינו. בסוכות נצטווינו על שמחה יתרה ושמחתם לפני ד' אלקיכם שבעת ימים. בימי הסוכות אנו מוקפים במצות רבות ואחרי שנמחלו עונותינו ביום הכיפורים השכינה שורה עלינו במיוחד. ועל כן זה זמן שמחתינו.
שאלה: עבודה לאשת כהן בבית חולים: אישה שנשואה לכהן, האם מותר לה ללמוד רפואה? ואם תהיה בהריון עם בן זכר, מה דינה? (האם יש לחשוש להטמאות הבן?)
תשובה: אשת כהן אינה כהנת.